**МОДЕЛ УГОВОРА O ЈАВНОЈ НАБАВЦИ СОЛИ ЗА ЗИМСКУ СЛУЖБУ, ЈН 03/25**

Закључен у Аранђеловцу између:

1. Општинске управе општине Аранђеловац, ул. Венац Слободе 10, Аранђеловац, ПИБ: 101486788, матични број 07184549, број за регистрацију у Централном регистру фактура 03945, коју заступа руководилац Одељења за инвестиције и јавне набавке Ранка Фуртула, дипл. инж., у даљем тексту Купац,

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Продавац, *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе , ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_.*

**Члан 1.**

Уговорне стране констатују да је Купац спровео поступак јавне набавке ЈН 03/25 у отвореном поступку и изабрао Продавца као најповољнијег понуђача за набавку соли за зимску службу.

**Члан 2.**

Предмет Уговора је ближе одређен усвојеном понудом Продавца која је достављена путем Портала јавних набавки, која је саставни део овог уговора.

**Члан 3.**

Уговорне стране утврђују да је вредност уговора укупно \_\_\_\_\_\_\_\_\_\_\_\_ динара без ПДВ-а, односно \_\_\_\_\_\_\_\_\_\_\_\_ динара са ПДВ-ом.

Уговорена јединична цена је фиксна и не може се мењати услед повећања цене елемената на основу којих је одређена. Осим вредности добара цена обухвата и све остале зависне трошкове Продавца.

**Члан 4.**

Продавац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла, у износу од 10 % од укупне вредности уговора без ПДВ-а, у корист Купца, која треба да буде са клаузулом „ без протеста”, роком доспећа „по виђењу” и роком важења 10 (десет) дана дужим од дана истека рока за коначно извршење посла.

**Члан 5.**

Продавац испоручује робу Купцу по ценама „франко складиште Купца“. Складиште Купца је на територији општине Аранђеловац.

**Члан 6.**

Набавка соли за зимско одржавање путева ће се вршити периодично према налогу Купца најкасније у року од три дана од дана достављања налога, без обзира на временске прилике осим у случају постојања више силе.

Налог из претходног става овог члана се даје електронским путем, уколико је ово средство комуникације онемогућено налог се даје у писаној форми.

Минимална количина испоруке је 10 тона.

**Члан 7**

Уговорне стране су сагласне да се уговор закључује на временски ограничен рок од 12 месеци, рачунајући од дана потписивања уговора обе уговорне стране

Уговорне обавезе које доспевају у наредној буџетској години биће реализоване највише до износа средстава која ћи им за ту намену бити одобрна у тој буџетској години.

**Члан 8.**

Уколико Продавац закасни са испоруком добара, обавезан је да за сваки дан закашњења плати Купцу износ од 0,2% укупне вредности уговора, с тим да укупан износ уговорене казне не може прећи 5% уговорене вредности из члана 3. Уговора.

Уколико Продавац не изврши све своје уговорене обавезе или их изврши делимично, обавезан је да плати Купцу уговорну казну у висини од 5% укупне уговорене цене.

Право Купца на наплату уговорне казне не утиче на право Купца да захтева накнаду штете.

**Члан 9.**

Купац се обавезује да цену добара утврђену према јединичним ценама плати у року од 45 дана у складу са Законом о роковима измирења новчаних обавеза у комерцијалним трансакцијама.

**Члан 10.**

Продавац одговара за материјалне недостатке добара које је она имала у часу преласка ризика на Купца, без обзира да ли му је то било познато.

Продавац гарантује да добра која су предмет купопродаје немају никакве недостатке, тј. испоручени материјал задовољава услове квалитета прописане стандардима.

**Члан 11.**

Приликом примопредаје, представник Купца је дужан да испоручена добра на уобичајени начин прегледа и да своје примедбе о видљивим недостацима одмах саопшти овлашћеном лицу Продавца и прецизира природу недостатка, као и да позове овлашћено лице Продавца да и оно прегледа. Ако се након примопредаје покаже неки недостатак који се није могао открити уобичајеним прегледом, Купац је дужан да у року од три дана о том недостатку писменим путем обавести Продавца.

**Члан 12.**

Продавац ће испоруку дела уговорених добара извршити преко подизвођача Предузећа \_\_\_\_\_\_\_\_\_\_\_\_\_\_\_\_\_\_\_\_, са седиштем \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_.

Продавац у потпуности одговара Купцу за извршење уговорених обавеза, те и за испоруке добара извршене од стране подизвођача, као да их је сам испоручио.

Продавац не може ангажовати као подизвођача лице које није навео у понуди , у супротном Купац ће реализовати средство обезбеђења и раскинути уговор, осим ако би раскидом уговора претрпео знатну штету.

**Члан 13.**

Уговорне стране сагласно утврђују да Купац има право раскида уговора, уколико се Продавац не придржава преузетих обавеза у погледу квалитета испоручених добара и рокова испоруке. Уговор се сматра раскинутим даном пријема писменог обавештења о раскиду уговора.

**Члан 14.**

Продавац се обавезује да Купцу надокнади сву евентуално насталу штету због неиспуњења услова квалитета испоручених добара.

**Члан 15.**

Овај уговор се може мењати или раскинути уз обострану писaну сагласност уговорних страна. Спорове из овог Уговора уговорне стране ће решавати споразумно, а спорове који не буду могли да се реше споразумно, решаваће Привредни суд у Крагујевцу као стварно и месно надлежни суд.

**Члан 16.**

Уговорне стране ће у свему поступати у складу са Законом о облигационим односима, Општим и Посебним узансама.

**Члан 17.**

Уговор је закључен у шест истоветних примерка од којих свака уговорна страна задржава по три примерка.

ЗА ПРОДАВЦА ЗА КУПЦА

\*\*\*\*\*\*\*\*\*\*\*\*\*\*\*\*\*\* \*\*\*\*\*\*\*\*\*\*\*\*\*\*\*\*\*\*

Ранка Фуртула

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модели уговора служе да се понуђачи упознају са уговором који ће бити закључени са најповољнијим понуђачем и понуђачи подношењем понуде се саглашавају да прихватају модел уговора.***